Ամուլսարի ոսկու հանքավայրի շահագործման վերաբերյալ խոսվում է շատ վաղուց: Կան շահագործման կողմ, այնպես էլ դեմ դիրքորոշում ունեցողներ, որոնցից յուրաքանչյուրը փորձում է իր տեսակետը հիմնավորելու համար ներկայացնել փաստարկներ: Ես պատկանում եմ այն խմբին, որը դեմ է Ամուլսարի շահագործման նախագծին՝ այն համարելով նախ և առաջ Հայաստանի Հանրապետության օրենսդրությանը հակասող, տնտեսական առումով վնասակար, սոցիալական, էկոլոգիական և մշակութային տեսանկյունից՝ անհամաչափ մեծ ռիսկեր պարունակող: Նպատակ ունենալով հարցերը դիտարկել բացառապես իրավական և մասնագիտական հարթության վրա՝ առաջիկա մի քանի հոդվածներով փորձելու եմ հնարավորինս բազմակողմանի և օբյեկտիվ կերպով ներկայացնել այն խնդիրները, որոնց առկայությունը, իմ գնահատմամբ, Ամուլսարի շահագործումը դարձնում են անթույլատրելի և անօրինական: